Diari Oficial de la Generalitat Valenciana


Sumari del DOGV 6366, del 30-09-2010 (2010/10298)

Resolució d'11 d'agost de 2010, de la Secretaria Autonòmica de la Conselleria de Medi Ambient, Aigua, Urbanisme i Habitatge, per la qual es fa pública la renúncia a la signatura del contracte de l'expedient CNMY10/44.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6366

Data del DOGV
:   30-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/10464


Data del document
:   11-08-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

Resolució d'11 d'agost de 2010, de la Secretaria Autonòmica de la Conselleria de Medi Ambient, Aigua, Urbanisme i Habitatge, per la qual es fa pública la renúncia a la signatura del contracte de l'expedient CNMY10/44. [2010/10239]  
En data 11 de març de 2010 s'incoa l'expedient de tramitació ordinària l'objecte del qual és la contractació d'una pòlissa d'assegurances de caució que cobrisca els riscos d'impagaments i danys per actes vandàlics en el continent per part de l'inquilí, en habitatges arrendats mitjançant la xarxa de mediació Agència Valenciana de Lloguer.   
Mitjançant la Resolució de data 29 d'abril de 2010 s'aprova l'expedient de contractació indicat per un import de cinc milions sis-cents mil euros (5.600.000,00 euros). Aquest import està exempt, d'acord amb el que disposa l'art. 20 de la Llei 37/1992, de 28 de desembre, de l'impost del valor afegit. Es fixa com a forma d'adjudicació el procediment obert en funció de l'oferta econòmica més avantatjosa en funció de diversos criteris, i s'anuncia en el Diari Oficial de la Comunitat Valenciana, en el Butlletí Oficial de l'Estat i en el Diari Oficial de la Unió Europea.  
Finalitzat el termini de presentació d'ofertes, de conformitat amb el certificat expedit pels encarregats dels registres de Castelló, Alacant i València, van presentar documentació les empreses ARAG, Compañía Internacional de Seguros y Reaseguros SA; Mutua de Propietarios; MAPFRE, Compañía de Seguros y Reaseguros, SA; Catalana Occidente; DEPSA SA de Seguros y Reaseguros; ASEFA SA, Seguros y Reaseguros, i el Banco Vitalicio de España, Compañía Anónima de Seguros y Reaseguros.  
La Direcció General d'Habitatge i Projectes Urbans proposa en data 29 de juliol de 2010 la renúncia a la tramitació de l'expedient de contractació indicat, ja que com a conseqüència de l'actual escenari econòmic de contenció pressupostària de la despesa, s'ha provocat una reducció pressupostària tant en l'exercici corrent com en la programació del pressupost de l'exercici proper, la qual cosa ha obligat a una reprogramació de les polítiques de despesa d'acord amb les exigències econòmiques actuals.   
Atés el que disposa l'article 139 de la Llei 30/2007, de 30 d'octubre de 2008, de contractes del sector públic, on es regulen els supòsits de la renúncia del procediment d'adjudicació per part de l'administració.  
Per raó de les facultats conferides per l'article 28,l de la Llei 5/83, de 30 de desembre, del Consell, resolc:  
Primer  
Acordar la renúncia a la signatura del contracte de l'expedient cnmy10/44, denominat contractació d'una pòlissa d'assegurances de caució que cobrisca els riscos d'impagaments i danys per actes vandàlics en el continent per part de l'inquilí, en habitatges arrendats mitjançant la xarxa de mediació Agència Valenciana de Lloguer.  
Segon  
Tornar la documentació presentada per les empreses licitadores.   
Aquesta resolució, la qual posa fi a la via administrativa, s'ha de notificar a les persones interessades, amb l'advertiment que poden interposar-hi recurs contenciós administratiu en el termini de dos mesos, comptadors des de la notificació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/ 1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant de l'autoritat que dicta l'acte en el termini d'un mes des de l'endemà de la notificació, d'acord amb el que disposen els articles 114 i 115 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 11 d'agost de 2010.- La secretària autonòmica, p. d. (Ordre de 14 d'octubre de 2009, DOCV núm. 6129, de 23.10.2009): M. Ángeles Ureña Guillem.